Publication: Magyar Közlöny
Issue: MK-2004-4 (Year: 2004, Number: 4)
Era: 2004-2010
Section: a 4/2004. (I. 13.) FVM rendelethez
Paragraph Index: 969

4. Növényvédelem A mezõgazdasági tevékenység során kizárólag hatóságilag engedélyezett növényvédõ szert és termésnövelõ anyagot lehet felhasználni a technológiai és a felhasználásra való jogosultsági elõírások maradéktalan betartása mellett. — Tilos a növényvédelmi tevékenység során a vadon élõ szervezetek veszélyeztetése. — Növényvédõ szert emberi és állati tartózkodásra, valamint élelmiszer és takarmány tárolására szolgáló helyiségtõl elkülönített és biztonságosan zárható raktárban vagy szekrényben, tûz- és robbanásveszélyt kizáró, egészséget és környezetet nem veszélyeztetõ módon szabad tárolni. — Tilos növényvédõ szert tárolni a Balaton, a Velencei-tó és a Tisza-tó, valamint a fürdõzésre kijelölt vizek partvonalának teljes hosszában mért egy kilométer széles távolságon, természeti területeken, valamint a védett természeti területeken és azok határától mért egy kilométeres távolságon belül, valamint vízmûvek, víznyerõ helyek védõterületén belül, továbbá ár- és belvízveszélyes területeken. — Gondoskodni kell a növényvédelmi tevékenység során kiürült csomagoló burkolatok, göngyölegek szakszerû összegyûjtésérõl, kezelésérõl, megsemmisítésérõl. — A csak megfelelõ mûszaki állapotú növényvédelmi gépek és növényvédõ szer kijuttatására szolgáló berendezések használhatók fel a növényvédelmi tevékenység során.

Source: https://magyarkozlony.hu/hivatalos-lapok/2ec72675fb18b35d3f031c30301cf530fd17da04/dokumentumok/fc3558c8364b04cee0bde648582765a57ab8507b/letoltes